google/wiki40b huggingface dataset:
Tonlé Sap

Tonlé Sap (som egentlig betyr Den store ferskvannselven) er en kombinert innsjø og elv som er av meget stor betydning for Kambodsjas landbruk og innlandsfiske. Den ligger i Siem Reap-provinsen nord i landet. Innsjøens areal varierer mellom 2 700 og 16 000 kvadratkilometer.
For det meste er innsjøen liten med en dybde på bare rundt én meter og et areal på 2 700 km². I regntiden snur imidlertid Tonlé Sap-elven, som knytter innsjøen til Mekongfloden, retning. Mekongelven, som flyter sammen med Tonlé Sap i Phnom Penh, klarer ikke å frakte alt smeltevannet fra Himalaya ut i Sørkinahavet, og overskuddet presses opp Tonlé Sap-elven over til Tonlé Sap-innsjøen. Senere på året å skifter elven retning igjen. Ved regntidens slutt flommer vannet, og fiskene, nedover og følger med Mekong inn i Vietnam.
Innsjøen er en viktig kilde til fisk. Fisk fra innsjøen og elven utgjør 60 prosent av kambodsjanernes proteininntak. Når vannet trekker seg tilbake, blottlegges dessuten mye fruktbar jord som blir førsteklasses jordbruksland resten av året.
Mye av æren for Khmerrikets suksess fra 800 til 1432 har blitt gitt til den strategiske plasseringen av hovedsetet i Angkor rett ved Tonlé Sap, som ga khmerene mat og eksportinntekter.
Folk og Land

Folk og Land var en norsk, politisk avis som inneholdt kommentarer og artikler om Norge under andre verdenskrig og rettsoppgjøret etter krigen med forsvar for det tidligere partiet Nasjonal Samling (NS). Folk og Land begynte så smått etter initiativ fra den pensjonerte læreren Nils Vikdal i Kristiansund i 1947 under navnet Skolenytt, men ble omdøpt til 8. Mai året etter. I 1952 skiftet bladet navn til Folk og Land og fikk redaksjon i Oslo. Bladet ble gitt ut av det NS-vennlige Institutt for Norsk Okkupasjonshistorie. Siste utgave kom ut i februar 2003. Deretter ble Institutt for Norsk Okkupasjonshistorie (INO) lagt ned og alt testamentert til Stiftelsen norsk Okkupasjonshistorie (SNO).  
Redaksjonen i Folk og Land støttet åpent NS og det nasjonalsosialistiske Tysklands side under okkupasjonen av Norge og mente den seirende siden etter krigen forvrengte og forfalsket historien. For eksempel står det i et typisk følelsesladet innlegg fra 1970 følgende: «Men en ting bør vi i hvertfall være enige om. Nemlig at med Adolf Hitler gikk historiens største personlighet etter Kristus bort.» Avisa var også preget av sterk anti-kommunisme og hyllet Francos fascistiske diktatur i Spania, peronistene i Argentina og tilsvarende bevegelser. Flere av artiklene hadde, som NS, «et kristent grunnsyn og en sterk, norsk nasjonal forankring». 
Tidlig i 1950-årene lå opplaget ifølge Norsk krigsleksikon på mellom 6000 og 7000. Ved opphør var dette falt til vel 3000, hvorav halvparten ble delt ut gratis.
Ringetone

En ringetone er et sett med lyder som kommer fra telefoner når noen prøver å komme i kontakt med den. I de siste årene har det blitt populært å bestille ulike ringetoner til mobiltelefoner.
Säckingen vannkraftverk

Säckingen vannkraftverk er et vannkraftverk langs elva Rhinen, i Landkreis Waldshut i det sørlige Schwarzwald, helt sørvest i Tyskland. Det ligger ikke så langt fra småbyen Bad Säckingen. Det er et såkalt pumpekraftverk med både et nedre og et øvre vannmagasin, og har installert vannkraftkapasitet på 330 MW. Anlegget ble bygget ut 1960–1968.
Lasionycta

Utseende

Små til middelsstore (vingespenn 21 – 34 mm for de norske artene), kraftige nattfly, stort sett mørkgrå på farge. Forvingen har gjerne utydelige tegninger på grunn av den mørke grunnfargen. Bakvingen er ofte lys med bredt mørk ytterkant.

Levevis

De fleste av artene lever i nordlige skoger, på fjell og tundra, der larvene utvikler seg på ulike lave planter. De voksne sommerfuglene har en ganske kort flygetid på høysommeren.

Utbredelse

Slekten forekommer i det nordlige Palearktis og i Nord-Amerika, der de fleste artene lever.
Turkart

Turkart er et kjent begrep om en type kart som er utviklet for bruk på tur. Et turkart er egnet for planlegging av tur, bruk på tur og som minne fra tur. Et turkart inneholder informasjon som er nyttig på tur som stier, turmål, severdigheter og servicetilbud på utgangspunkt og ved endepunkt. Den mest brukte målestokken på turkart er 1:50 000, men 1:25 000 og 1:100 000 er mye brukt. De mest brukte turkartene i Norge er kartene i Den nasjonale turkartserien som utgis av Nordeca i samarbeide med Statens kartverk og Den Norske Turistforening.
Det samlende merke for alle kart i Den nasjonale turkartserien er varemerkebeskyttet og eies i dag av Nordeca.
Bernardino Drovetti

Tidligste livsløpet

Han ble født Barbania i kongedømmet Piedmont-Sardinia til Giorgio Francesco Drovetti og Anna Vacca Vittoria. Hans eldre bror Giuseppe var advokat og hans yngre bror Luigi var prest. Det finnes ikke opplysninger om søsteren hans. Drovetti fikk undervisning på College delle Provincie
Etter eksamen i Torino sluttet han seg til hæren (Husar) som var innlemmet i den franske hæren. Våren 1801 Drovetti var krigsminister i Piedmont og stabssjef for piedmontdivisjonen av den franske hæren. Seinere samme år ble han dommer i Torino.

Egypt

I 1803 sendt Napoleon Drovetti og Matthieu de Lesseps til Egypt som diplomatiske 'Kommissærer for utenlandsforbindelser' for å overvåke den komplekse situasjonen. Han forholdt seg til Ali Pasha som var  visekonge for Osmanene. I 1815 forlot han posten som konsul, men ble værende i Egypt, reiste, gravde ut og handlet med antikviteter. I 1829 ble Drovetti på nytt utnevnt til generalkonsul for Frankrike i Egypt. 
Drovetti både handlet antikviteter og bygget opp sin egen samling og konkurrerte med rivaler blant samlere som Giovanni Belzoni og den britisk konsul Henry Salt, noe som førte til tvister slik som om obelisken i Filae funnet i tempelet i Abu Simbel.   
Drovetti reiste også og handlet med samlere som Jean-Jacques Rifaud, Frederic Cailliaud, Robert Richardson, Alessandro Ricci, Enegildo Frediani, Carlo Vidua, Edouard Montule, Franz Christian Gau, Linant de Belle Fund, Edme Jomard og Jean Dubois Ayme.
Rifaud og Cailliaud var hans reisefeller den første tiden, da de passerte Den andre katarakten på Nilen og fant tempelet i Abu Simbel. Cailliaud var en fransk mineralog, geolog og steinsamler som Drovetti introduserte til Ali Pasha for å få mandat til leite etter smaragdgruvene til Klaudios Ptolemaios.

Arv

Alt Drovetti samlet inn ble gjort i Frankrikes navn, men han solgte også antikviteter til den som bydde mest, og er kjent for å ha oppnådd ekstrem høye priser. I 1824 ervervet kong Karl Felix av Savoia store deler av den personlige samlingen til Drovetti (5 268 gjenstander, inkludert 100 statuer, 170 papyri, stelae, mumier, og andre gjenstander), som ble overført til Universitetet i Torino og dannet grunnlaget for Museo Egizio i Torino.

I populærkulturen

Drovetti ble portrettert av Joseph Long i 2005 BBC dokudrama Egypt.
Xylotrupes

Utseende

Store (35-80 millimeter), brunrøde til svarte, halvblanke biller. Som vanlig hos hornbiller (Dynastinae) er det stor forskjell mellom kjønnene, hannene er mye større og har kraftige horn på hodet og pronotum som hunnene mangler. Denne slekten har et smalt horn på hodet som er gaffeldelt ytterst, og et bredt og kraftig horn på pronotum, også dette delt i spissen. Utviklingen av hannenes horn varierer sterkt både mellom og innen artene, generelt er hornene forholdsvis lengre jo større hannen er (allometrisk vekst). Dekkvingene er rundede og hvelvede, vanligvis uten punktrader.

Levevis

Larvene utvikler seg i morken død ved og tar gjerne noe over ett år på utviklingen. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.

Utbredelse

Slekten er utbredt i Sørøst-Asia, Indonesia og Australia.
Sør-Trøndelag Orkesterforening

Sør-Trøndelag Orkesterforening (STOF) er et symfoniorkester for amatører med base i Trondheim. Orkesteret har i 2013 rundt 60 medlemmer. Dirigent siden oppstarten i 2003 er Tormod Knapp. Orkesteret holder ca. 8–10 konserter og opptredener årlig i Trondheim og rundt omkring i Trøndelag. Blant orkesterets faste tradisjoner er 17. mai-konserten i Vår Frue kirke, og «Unge Solister» hver høst.

Historie

Sør-Trøndelag Orkesterforening ble stiftet i 2003 som en sammenslutning av Trondheim Byorkester og Midt-Trøndelag Symfoniorkester. Trondheim Byorkester har sine røtter i Trondhjem handelsstands forenings orkester, stiftet i 1947. Midt-Trøndelag Symfoniorkester ble stiftet i 1961 under navnet Midt-Trøndelag Orkesterforening.
Løvrake

Løvrake er et redskap som er laget til å rake løv med.
Den består av et langt, rett skaft som ender i en vifte av tynne, myke klør, ca. 50 cm bred med klørne et par centimeter nedfor viftens hovedflate. Innenfor klørne er det et tverrstykke som skal gjøre det lettere å rense klørne for ting som har satt seg mellom. Det er mykheten og kloformen som gjør det til spesielt godt egnet som løvsamler.
Utformingen var fra tidligere tider i tre, siden avløst av tykk ståltråd, men er nå i støpt mykplast. Utformingen er i hovedsak uendret fra de tidligste tider til nå. Redskapet er fortsatt i bruk i villahager og parker, og brukes om våren til å fjerne vissent gras og om høsten til løvfjerning. Mange bruker anledningen til å lage en komposthaug for å få hjemmelaget jord av sitt hageavfall.
Bassgitar

Historie

Den elektriske bassgitaren i sin nåværende form ble først produsert på 1930-tallet av Paul Tutmarc. Dette var den første elektriske bassgitaren som skulle spilles horisontalt og hadde bånd.
Bassgitaren ble først masseprodusert av Leo Fender i 1951, i det fremdeles eksisterende selskapet Fender. De laget en bass som ble kalt Precision Bass. Navnet Precision kom av at bassen hadde tverrbånd som delte inn halsen i nøyaktig tonehøyde. Dermed ble den lettere å spille rent på enn en (båndløs) kontrabass. Denne bassen ble en form for standard for bassgitaren.

Bassen

Det finnes to grunntyper av el-bassen, båndbass (engelsk: fretted) og båndløs (engelsk: fretless). 
Båndbass 
Båndbass er utstyrt med bånd av metall som ligger på tvers av halsen. Dette er det samme båndsystemet som er å finne på mandoliner eller gitarer. Båndene gir en klar og metallisk tone.
Båndløs 
En fretlessbass har ingen bånd, men i stedet en glatt hals akkurat som en kontrabass. Lyden i en båndløs bass er mykere enn i en bassgitar med bånd. Denne bassvarianten krever mer presisjon for å få en ren tone. 
Begge variantene er vanlige og har forskjellige bruksområder i forskjellige musikksjangre. Den båndløse bassen utmerker seg spesielt til jazz, men båndbassen er også mye brukt her. Båndbassen er den vanligste bassen i stort sett alle (om ikke absolutt alle) andre stilarter.

Spilleteknikk

De spilleteknikkene på som det er vanlig å klassifisere, dreier seg hovedsakelig om måten høyre hånd (hos høyrehendte bassister) plukker strengene på. Dette kan deles inn i to hovedkategorier, fingerspill og plekterbass. Med fingerspill har bassisten mulighet til å variere fortløpende mellom fingerplukking og pop/slap-teknikk.

Plekter

Plekterbruk på bass minner om plekter brukt på gitar. Plekter på bass gir tonen et hardere anslag med mer diskant enn vanlig fingerplukking, men ikke i like stor grad som slap/pop-teknikk. Det er vanlig at bassister har en klar preferanse på om man skal bruke plekter eller ikke. Det store flertallet av bassister mener at det beste er fingerplukking, og dermed er det den type lyd man vanligvis hører.

Elektronikk

El-bassen er utstyrt med elektromagnetiske eller piezo-elektriske pickups, eller "mikrofoner", som fanger opp vibrasjonen fra strengene med en magnetisk spole. Vibrasjonene blir oppfattet som lyd med en spesiell tonehøyde, og signalet fra bassen ut til f. eks. en forsterker, blir til.  
Moderne el-basser har gjerne «aktiv» elektronikk, som er utstyrt med en batteridrevet forforsterker, eller "preamp", bygd inn i bassen. Med denne teknologien får man bedre gjengivelse av overtoner, og man kan heve eller senke de høye og dype tonene. Med passiv elektronikk kan man bare senke de høye eller dype tonene. I det siste har det dukket opp optiske systemer basert på piezoelektrisitet, som gjør det mulig å bruke ikke-magnetiske strenger. 
For å få høyt volum på en el-bass må man ha en bassforsterker.
Sgambeda

Sgambeda, tidligere La Scambeda, er et årlig langdistanseløp i langrenn i Italia, som er arrangert siden 1990. Løpet arrangeres i desember hvert år, og har start og målgang i Livigno. Løpet består av et løp på 42 km i fristil og et på 22,5 km i klassisk stil, og løypa ligger mellom 1800 og 2200 moh. 
Løpet inngår i FIS Marathon Cup og Ski Classics.
Jeg går i skyggen

«Jeg går i skyggen» er en vise som stammer fra Grønland/Vaterlandstrøket i Oslo, og kom ut i skillingstrykk i 1909. Forfatteren er ukjent.
Fragma

Fragma ') er opprinnelig fransk og nederlandsk og lager musikk innenfor dancesjangeren. Den mest populære singelen, Toca's Miracle, solgte over 500 000 kopier i Storbritannia.

Oppstart

Fragma blei starta i 1999. Fragma går under navnet Damae og Coco. Fragma har selv laget og produsert låten Toca Me som kom ut i 1999. Den ble først utgitt i Bodø av Einmuzika Records. Som da gikk til topps på dancelister rundt om i verden. Den nådde også ellevteplass på den britiske singellista. Låtens enkle, gjentakende tekster synges av Lauren Adrienné Mccalmondt Cowell Nolan

Gjennombrudd

I 2000 la Damae CoCo Stars I Need A Miracle over Toca Me, som bortsett fra de enkle tekstene Esta tarde se me va. Toca me! er en instrumentallåt. Denne blandingen fikk oppmerksomhet og ettersom begge artistene var på plateselskapet Positiva Records, Delsey Studios på tidspunktet, spilte CoCo inn tekstene på nytt og en offisiell versjon blei utgitt under navnet Toca's Miracle. Den ble umiddelbart populær og gikk rett til topps på den britiske singellista.
Debutalbumet Toca kom i 2001 og inneholdt blant andre singlene Toca Me og Toca's Miracle. Enda to singler fra albumet kom senere på året; Everytime You Need Me med vokalist Maria Rubia (Damae) og You Are Alive med vokalist Damae, som er hovedvokalist i Fragma. Disse singlene nådde henholdsvis tredje og fjerdeplass på den britiske singellisten.
I 2002 fulgte enda et album, Embrace, som inneholdt blant andre singlene Embrace Me, Say That You're Here, Man In The Moon (med melodi lik Energy 52´s instrumentallåt Café Del Mar) og Time And Time Again.

Nyere tid

Nytt materiale kom ikke før 2006, da Fragma slapp singelen Radio Waves med Damae,
Mot slutten av 2007 slapp Fragma singelen Toca Me (InPetto 2008 Remix) og i 2008 Toca's Miracle 2008 (InPetto 2008 Remix). Disse er ganske ulike InPettos (et alias for Duderstadt-brødrene) første versjon fra 1999. De nye versjonene kom inn på listene flere steder, men ble ikke like populære som det Toca's Miracle gjorde i 2000. Senere på året kom enda en singel, Memory
Våren 2017 avslørte Damae at Fragma jobber med flere sanger og i april kom Forever And A Day, med musikkvideo innspilt i April i New York State of Town. Høsten 2017 annonserte Damae at hun kommer med to fortløpende album fra henne i 2017 og 2018. Albumet Sunborn ble utgitt i desember 2017 og har vært inne på single lister verden rundt siden den ble gitt ut, hun har for øvrig spilt inn musikkvideoer i Florence, Italia. I januar 2018 kom Damae ut med det siste av to annonserte album Cocostar Northstar, videoinnspillinger av disse er gjort i byen Hellas, Roma. Med ett i tiden ble det utgitt materiale av Fragma i Mars 2018 med innspillende låter fra andre artister, noe som er første kolabritet fra Damae som er vokalist i Fragma siden blitt gjort. Dette albumet ‘’ Heartlocket’’ har toppet Billboard og andre Albumlister Nasjonalt. Innspillende musikkvideoer er gjort i forhold til lokasjoner i låtene. Damae som er Vokalisten i Fragma er selv produsent og låtskriver av utgitt materiale.
Damae har totalt gitt ut 20 produserte plater fra 1999–2018.
Australian Open 2017

Australian Open 2017 var en tennisturnering som ble spilt utendørs på hardcourt. Den var den 105. utgaven av Australian Open og den første Grand Slam-turneringen i 2017. Den ble spilt i Melbourne Park i Melbourne i Victoria i Australia i perioden 16. til 29. januar 2017.
Comité de surveillance des activités de renseignement de sécurité

Comité de surveillance des activités de renseignement de sécurité (CSARS, engelsk: Security Intelligence Review Committee (SIRC)) er et uavhengig organ i den canadiske regjeringen som fører tilsyn med etterretningsorganisasjonen Service canadien du renseignement de sécurité (SCRS) og etterforsker klager fra publikum. CSARS ble opprettet i 1984 som et resultat av omorganiseringen av etterretningstjenesten og opprettelsen av SCRS.
CSARS' oppgave er å kontrollere etterretningsaktivitetene til SCRS for å sikre at etatens ekstraordinære myndighet til å overvåke canadiske borgere ikke misbrukes. CSARS består av fem medlemmer som utnevnes av den føderale regjeringen, og som sverges til medlemmer av Det kongelige råd for Canada for å kunne ta del i gradert informasjon under loven om statshemmeligheter.
Norwich School of Art & Design

Norwich School of Art & Design, ofte forkortet NSAD, er en britisk høgskole (college) i Norwich i England som underviser i kunst- og designfag. Skolen åpnet for første gang i 1845, og ble dannet av en sammenslåing mellom Norwich School of Art og Great Yarmouth College of Art. Skolen tar omtrent 1.100 studenter fra hele verden.
Kleine Zeitung

Kleine Zeitung er en av Østerrikes største aviser til tross for at den kun utkommer i delstatene Steiermark og Kärnten. I Steiermark og Kärnten er den største avis med cirka 300 000 lesere. Avisen ble grunnlagt i 1904. Redaksjonen ligger i Graz.
Biblioteket Gasspedal

Biblioteket Gasspedal er fra 2003 en serie hefter og bøker av norske og nordiske forfattere, samt oversettelser, og utgis av forlaget Gasspedal med Audun Lindholm som redaktør. Lindholm er også redaktør for litteratur-fanzinen Grønn Kylling (arb.tittel), en fortsettelse av Journal Ka, og leder den årlige, bergensbaserte litteraturfestivalen Audiatur, i tillegg til å virke som redaktør for litteraturtidsskriftet Vagant.
Antipodeøyene

Geografi

Antipodeøyene ligger ca. 650 km sørøst for Sørøya. Øygruppa er av vulkansk opprinnelse og har et areal på om lag 22 km². Hovedøya ,Antipode Island, er ca. 8 km lang med en bredde på ca. 5 km. Øygruppas høyeste punkt er Mount Galloway (366 moh.) på hovedøya.
Rundt hovedøya ligger en rad småøyer der den største er Bollons Island i nord på ca. 2 km², samt de mindre Windward Islets, Leeward Islets og Archway Island. Ingen av øyene er bebodde.
Antipodeøyene er ved siden av Bountyøyene den eneste hekkeplassen for hornpingvinen (Eudyptes sclateri). Området er også hekkeplass for antipodeparakitt (Cyanoramphus unicolor) og en rekke sjøfugler, blant annet albatrosser. Dessuten holder sjøelefanter til på øygruppa. Mus ble introdusert på øyene av europeerne.

Historie

Området ble oppdaget og utforsket i 1800 av den britiske kapteinen Henry Waterhouse på fartøyet «Reliance». Øyene ble da ansett for å utgjøre antipodepunktet til Storbritannia, men i virkeligheten ligger punktet nær den franske byen Gatteville-le-Phare ved Cherbourg.
Fra 1804 drev selfangere jakt i området, og utryddet snart hele denne bestanden.
Området ble i 1998 oppført på Unescos verdensarvliste, og det kreves særskilt tillatelse for å gå i land på øygruppa.
Kangryong

Administrativ inndeling

Fylket er delt inn i en ŭp (småby), en rodongjagu (arbeiderdistrikt) og 23 ri (landsby).
Dechang

Dechang (kinesisk: 德昌县; pinyin: Déchāng Xiàn) er et fylke i det autonome prefekturet Liangshan Yi i provinsen Sichuan i Folkerepublikken Kina.
I 1999 hadde fylket en befolkning på 182 622.

Kulturminner

Dayangdui-funnstedet (大洋堆遗址, Dayangdui yizhi) i Jingjiu og de store steingravene i Liangshan (凉山大石墓群, Liangshan da shimuqun) fra Handynastiets tid i Wanao 洼垴 (Xichang) og Arong (Dechang) ble i 2006 oppført på Folkerepublikken Kinas liste over kulturminner.

Jernbane

Chengdu-Kunming-jernbanen løper gjennom området.
Kalkara

Kalkara (maltesisk: Il-Kalkara)
er en liten, pittoresk landsby i den sørøstlige delen av Malta, med en befolkning på 3 014 i mars 2014. Navnet er avledet fra det latinske ordet for kalk (Calce), og det antas at det var et kalkbrudd der i romertiden. Kalkara utgjør en del av den indre havnen og ligger i området rundt Kalkara Creek. Byen er egen kommune og grenser til byene Birgu og Żabbar, så vel som byen Xgħajra.
Ust-Kulom

Ust-Kulom (russisk: Усть-Кулом) er en mindre by i republikken Komi i Russland. Innbyggertall: 5 500 (folketelling 2002). Ust-Kulom ligger ved elva Vytsjegda, rundt 160 km øst for Syktyvkar. Byen er ei viktig elvehavn for tømmertransporten på elva.
Endurance (krater)

Endurance-krateret er et nedlagskrater som Mars-roveren Opportunity besøkte på Mars i 2004. Krateret er lokalisert på Meridiani Planum.

Navnet

Vitenskapfolkene ga krateret navnet sitt etter skipet Endurance som seilte til Antarktis i en ekspedisjon organisert av Ernest Shackleton.

Oppdagelser i krateret

Mars-roveren kjørte ned i det indre av krateret på Sol 134 (15. juni 2004) og forlot krateret igjen på Sol 315 (14. desember). I løpet av denne tiden passerte roveren flere hindringer, bratte bakker og  bakglatte hjul som følge av å kjøre på løs sand. 
Etter å ha ankommet krateret, utførte roveren en undersøkelse av det, for å planlegge hvordan en skulle studere geologien der. Et sted med navnet Karatepe ble valgt for å kjøre ned i krateret og undersøke lagdelingen av steinen der.  
Opportunity kjørte så lenger ned i krateret for å undersøke sand-dynene der. Det ble bestemt å ikke kjøre opp i dynene, av redsel for å sette seg fast permanent. I stedet gjorde Opportunity noe arbeid på noen steiner som omringet sanddynene, før en kjørte tilbake til kanten av krateret. På veien undersøkte roveren en stein med navnet Wopmay som sørget for uomtvistelige bevis for at steiene nær bunnen av krateret var påvirket av vann før og etter krateret ble formet av et nedslag der. Roveren kjørte så videre mot Burns Cliff.
Burns Cliff, oppkalt etter forskeren Roger Burns fra MIT, ble studert nærmere av Opportunity. Glatte flater hindret roveren i å komme nær nok til å bruke robot-armen sin, men høyresolusjons-bilder ble tatt med Pancam. Det viste sedimentlag som kunne indikere væske-depositt. Lagene i Burns Cliff ville senere bli gjenfunnet på sørsiden av krateret, noe som viste at det var en geologisk formasjon. 
Burns Cliff var den siste stoppen inne i Endurance. Roveren hadde noen problemer med å komme seg ut pga glatte flater, men klarte det. Etter å ha kommet opp av krateret kjørte den videre mot varmeskjoldet sitt.

Våt historie

Opportunity tilbragte nesten et halvt år med utforsking av Endurance-krateret. I løpet av denne tiden, sørget dataene som ble samlet inn av mars-roveren for en stor økning av kunnskapen om vann-forekomster på Meridiani Planum, i tillegg til bekreftelsen av at der hadde vært flytende vann der tidligere. Endurance-krateret ga vitenskapsfolkene også en samling av stein av denne delen av Mars som viste at flytende vann ikke bare hadde vært tilstede på Mars-overflaten en gang, men var en del av en periodisk syklus på planeten, og var ikke permanent til stede, men flommet over landskapet for deretter å tørke ut igjen. Tolkningen av dataene fra materialer slik som sulfater i Endurance sine utspring, fikk vitenskapsfolkene til å tro at denne grunne sjøen var trolig mere syrlig i natur, men kunne ikke utelukke at liv hadde vært tilstede.
Grunnkretser i Lødingen kommune

Grunnkretser i Lødingen kommune er delområder og grunnkretser som seksjonerer Lødingen kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Fylkesvei 8062

Fylkesvei 8062 går mellom Smørstad og Holmen i Porsanger kommune. Veien er 3,6 km lang.
Frem til 2019 hadde veien betegnelsen fylkesvei 184.
Okkupasjonsmakt

En okkupasjonsmakt er en hærstyrke som holder et område under okkupasjon. Reglene om okkupasjon finnes i Den fjerde Haag-konvensjon av 1907. Okkupasjonsmakten skal respektere landets lover dersom det ikke foreligger absolutte hindringer og plikter å avstå fra nyordninger som krigføringen ikke nødvendiggjør.